असंतुष्ट आंगनबाड़ी वर्कर्स आज करेंगे विधानसभा का घेराव
शिमला | आंगनबाड़ीवर्कर्स एवं हेल्पर्स, मिड-डे-मील वर्कर्स आशा वर्कर्स यूनियन (संबंधित सीटू) संयुक्त रूप से अपनी मांगों को मनवाने के लिए मंगलवार को विधानसभा का घेराव करेगी। सुबह 11 बजे सभी स्कीम वर्कर पंचायत भवन में इकट्ठा होंगे।
वहां से रैली निकालते हुए विधानसभा पहुंचेगी और विधानसभा घेराव किया जाएगा। आंगनबाड़ी वर्कर्स एवं हेल्पर्स यूनियन ने मंगलवार को एक दिन की हड़ताल करने का निर्णय लिया है। सीटू का का आरोप है कि हिमाचल सरकार ने लंबे समय से स्कीम वर्कर्स जिसमें आंगनबाड़ी, मिड डे मील आशा वर्कर्स की मांगों को मानने के लिए अड़ियल रवैया अपनाया है। सरकार उनकी मांगों को पूरा करने के झूठे आश्वासन दिए जाते है। हिमाचल प्रदेश एक मात्र ऐसा राज्य है जहां आंगनबाड़ी, मिड डे मील आशा वर्करों को सबसे कम वेतन मिलता है। सीटू नेता जगत राम ने कहा कि हिमाचल प्रदेश में मिड-डे मील वर्करज को मात्र 1000 रुपए दिया जाता है। हरियाणा में 2500 रुपए दिया जाता है। केरल में मिड डे मील को 10 हजार रुपए मासिक वेतन दिया जाता है।राज्य की वीरभद्र सरकार झूठे आश्वासन देकर महिलाओं को गुमराह करती है। वर्ष 2014-15 के बजट में आंगनबाड़ी के वेतन में 50 प्रतिशत बढ़ोतरी की घोषणा की थी, उसे लागू नहीं किया
hin_Deva hin_Deva hin_Deva